Si una característica comparteixen novel·les tan dispars com La Gracia de los reyes i El problema de los tres cuerpos no és la òbvia evidència que els dos autors tenen el mateix cognom, no és tampoc que les hagin batejat pomposament com el desembarcament de la fantasia xinesa a les aigües occidentals; per mi és més aviat que ambdues novel·les han acaparat bona part del hype de l'any, ho sigui que han recollit una bona part de les més altes expectatives entre els lectors de fantasia i ciència-ficció. Això es deu a les bones campanyes de promoció de les editorials però també, siguem clars, perquè dos autors xinesos criden més l'atenció que dos autors anglosaxons.\nAquest hype, aquestes expectatives, crec que han provocat que les novel·les fossin cobejades força abans de posar-se a la venda. Realment són dues grans obres però potser l'excés de confiança amb el què hi trobaríem ha fet que esperéssim encara més. I això que el que ofereixen és molt notable, i en aquesta novel·la que comento avui, El problema de los tres cuerpos, força trencador, a més.\nLa temàtica desplegada a El problema de los tres cuerpos no és nova, no és especialment original; però sí que l'estructura que ha dissenyat Cixin Liu és força interessant i especialment la seva resolució resulta demolidora. Anem a pams: La història desenvolupada a la novel·la està separada en tres grans parts. A la primera, anomenada Primavera silenciosa, ambientada en plena Revolució Cultural xinesa, ens presenta les bases de perquè una de les protagonistes, Ye Wenjie, prendrà les decisions futures que alteraran el curs de la història de la humanitat. Liu ens narra de forma acurada i amena els problemes per gestionar una Revolució Cultural en un país immers en el caos on diferents faccions d'esquerres lluiten per consolidar el poder. Una jove Ye Wenjie contempla com assassinen al seu pare només pel fet de ser un intel·lectual i això marcarà el seu tarannà futur.\nLa segona part de la novel·la es titula Tres cuerpos i és el gruix de la nostra història. Aquest cop som al present, a la Xina actual, on un científic del camp de la nanotecnologia es veurà immers en una espiral sense sentit quan se li planteja la nul·la certesa que existeixin les lleis de la física. Un a afirmació que fa replantejar tot el que sabem avui dia d'aquest camp i de retruc que desenes de científics de tot el món es suïcidin. El protagonisme d'aquesta segona part serà Wang Miao que anirà descobrint per una banda de forma brusca i sense esperar-s'ho que mig món està en peu de guerra... encara que no podem veure cap enemic, però també resoldrà de forma gradual el misteri que envolta un videojoc en realitat virtual anomenat Tres cuerpos i que amaga molt més del que mostra. Wang Miao anirà encaixant peces fins a arribar a conclusions molt reveladores.\nI finalment tenim una darrera part titulada El ocaso de la humanidad o el que és el mateix: Les conseqüències que arrosseguen els actes i les decisions preses per la científica Ye Wenjie i també les accions conjuntes de les noves ideologies que han emergit arran del descobriment d'un fet únic en la existència de l'espècie humana. Aquí els escenaris són canviants i l'autor encén la metxa per preparar una traca final on el sentit de la meravella esclata de mil maneres, fins i tot de forma massa sobtada doncs les teories exposades (i com es posen en pràctica) superen qualsevol idea que hagués imaginat mai dins la ciència-ficció hard.\nPerquè sí, El problema de los tres cuerpos, tot i posseir elements històrics i flirtejar amb la sociologia, és sobretot una novel·la de ciència-ficció hard, una obra que contempla possibilitats més o menys realistes o possibles teòricament de com podem aplicar la ciència en un futur no molt llunyà – almenys en una part de la novel·la, doncs el que ocorre al final encara queda lluny de les nostres possibilitats com a espècie-.\nI tots aquests conceptes i especulacions no sempre són fàcils de plasmar en el paper. Si bé és molt cert que Cixin Liu escriu de forma molt amena i la novel·la es llegeix sola – la traducció directa del xinès de Javier Altayó presumeixo que ha estat excel·lent- la trama argumental a vegades queda un pèl descompensada. Per exemple la llargada dels capítols dedicats al joc Tres cuerpos m'ha semblat una mica excessiva i a vegades les metàfores emprades en el joc per divulgar tant la nostra història com la ciència, m'han alentit la intensitat. Per altra banda la major part de El ocaso de la humanidad et destrossa els sentits amb teories fabuloses que costen d'encaixar per molt ben argumentades que estiguin. Tota aquesta energia final no ha estat desplegada durant el llibre de forma uniforme i queda molt concentrada i en ocasions resulta quasi bé fantasiosa – probablement les meves mancances científiques influeixin en aquest sentit- i per tan impacten directament amb el sentit de la credibilitat. L'assimilació de les propostes Cixin Liu en aquest darrer tram és un handicap a superar.\nSigui com sigui, el que està clar és que diversos elements de la trama genèrica de la novel·la són molt impactants i originals, encara que la premissa de base convidin a pensar el contrari. Fins al punt que aquests elements són la força que ens empenta a seguir llegint sense parar... i a esperar amb ànsia la segona i tercera part que seran publicades en castellà l'any que ve.\nEl problema de los tres cuerpos és en definitiva una molt bona idea, expressada mitjançant la barreja de teories científiques més de línia dura amb el tractament dels trets sociològics derivats de la recent història política del gegant xinès. La posada en pràctica, doncs, en un entorn diferent a l'habitual, sota un punt de vista oriental, contrasta amb més força contra el que podríem esperar en un entorn més anglosaxó. No és casualitat. El comunisme xinès té molt a veure amb aquesta història, tan en el seu desplegament inicial com en les conseqüències actuals. Cixin Liu ha escrit una obra eminentment intel·ligent que sembla deparar-nos moltes sorpreses en el futur.


Càtedres de la UdG > Disponible al canal de Youtube la xerrada sobre la Ciutadella de Roses com espai urbà\nDisponible al canal de Youtube la xerrada sobre la Ciutadella de Roses com espai urbà\nLa xerrada es va realitzar amb motiu de la presentació del volum 3 de la col·lecció de Guies del Patrimoni Cultural de Roses\nLa ciutadella el 1693 (Jordi Sagrera)\nEl dia 18 de maig es va presentar el tercer volum de la col·lecció de Guies del Patrimoni Cultural de Roses, dedicat a la Ciutadella com espai urbà En ella es presenta l'estructura interna de la Ciutadella en època moderna. La convivència durant un segle de la fortalesa militar amb la vila civil, que va quedar engolida al seu interior, va condicionar l'estructuració interna del recinte militar i la distribució dels diferents edificis vnculats a les necessitats militars (quarters, hospital, arsenal, magatzems, polvorins...).\nLa xerrada que va complementar aquesta presentació realitzada pel dr. Lluís Palahí va versar sobre aquesta problemàtica així com sobre les solucions adoptades. També, com a la guia, es dedica un important espai a la descripció d'alguns d'aquests edificis militars.\nLa conferència es pot visionar al nostre canal de Youtube o directament al següent enllaç


Com es posa a punt una platja? | Revista\nFotoreportatge en 7 imatges : Com es posa a punt una platja?\nAcabada la jornada i aprofitant la retirada de banyistes, un equip es disposa a recollir les deixalles més voluminoses i a filtrar l’arena amb una màquina garbelladora. La neteja de l’arena és clau per a oferir una platja higiènica i segura. L’arena ha de ser oxigenada diàriament mitjançant volteig, per evitar el risc d’incubació de bacteris patògens.\n/imgs/20060701/playa1.jpgRuben García Blázquez\n/imgs/20060701/playa3.jpgRuben García Blázquez\nGrups d’operaris es disposen a rentar la cara a l’espai que més persones congregarà al llarg del dia. Es tracta de recollir les deixalles que la mar ha dipositat durant la nit i que marquen amb una línia fins on ha pujat l’aigua. Tot i el que podria semblar, la gran majoria de les deixalles d’un arenal no la deixen els banyistes, sinó que la porta el mar. Ara bé, també són deixalles humanes, però provinents dels vaixells o dels desguassos.\n/imgs/20060701/playa4.jpgRuben García Blázquez\n/imgs/20060701/playa2.jpgRuben García Blázquez\nArriba el moment de netejar, amb escombra i aigua, les rampes d’accés i les passarel·les que transiten les diferents parts de la platja. També cal treure la brutícia acumulada a les plataformes marines, higienitzar els rentapeus, repassar les dutxes i desinfectar els urinaris. Buidar papereres i reposar elements com ara els cons de plàstic individuals per a dipositar materials no biodegradables (puntes de cigarret, pipes…) són altres de les feines.\n/imgs/20060701/playa6.jpgRuben García Blázquez\n9:00 Obertura de cabines, punts d’informació i de socors\nPersonal sanitari, socorristes i assistents d’oci es donen cita a les 9 del matí per distribuir-se el treball, repassar el material de la farmaciola, comprovar l’estat de la senyalització, ordenar les balises de seguretat, col·locar la bandera verda, groga o roja en funció de l’estat de la mar i assajar la megafonia. A partir d’aquest moment es treballa sense parar en torns de 6 hores.\n/imgs/20060701/playa5.jpgRuben García Blázquez\nEl quiosc comença a punxar la música, les gandules ocupen el seu espai i els tendals fan ombra. La platja està preparada per a 12 hores de sol i de soroll que, gràcies a la porositat de l’arena, queda silenciat, perquè si se sentís en un espai llis seria ensordidor.\n/imgs/20060701/playa7.jpgRuben García Blázquez\n12:00 Inspecció visual de la zona de bany i recollida de mostratge de qualitat d’aigua\nProfessionals qualificats es dirigeixen periòdicament als punts indicats de control per efectuar l’anàlisi microbiològica de l’aigua. Cada punt de mostratge és representatiu d’una zona de bany i és escollit en considerar-se susceptible d’estar contaminat per la seua proximitat a desguassos, fàbriques o llocs crítics. Les aigües poden valorar-se com a òptimes i aptes, que no necessitaran intervenció, o com a no aptes, i en aquest cas s’haurà de publicitar i adoptar mesures per a prohibir-ne l’ús.\n/imgs/20060701/playa8.jpgRuben García Blázquez\n/imgs/20060701/playa9.jpgRuben García Blázquez\nLes platges espanyoles, en xifres\n3.586 km de platges\n3.106 platges catalogades (al 2001, cens anterior, n’hi havia registrades 2.842)\n480 platges amb bandera blava (1 de cada 7 platges)\n390 municipis amb platja\nDades de neteja:\nCada temporada es recullen una mitjana de 115 tones de deixalles en cada platja durant el temps estival (de mitjan juliol a mitjan setembre).\nEl 30% de les deixalles és generat pels banyistes; la resta prové del mar.\nL’equip de neteja d’una platja es multiplica per 10 a l’estiu.\nLa majoria de les deixalles que hi ha a les platges i als oceans són embolcalls de menjar o de begudes (tapes de plàstic, trossos de paper i plàstic, llaunes, botelles de vidre, etc.).\nL’ús massiu de cons de plàstic per a dipositar materials no biodegradables (puntes de cigarret, xiclets, clofolles de pipes, etc.) reduirien en un 43% la brutícia més difícil de recollir a l’arena.\nDades de l’aigua i la zona de bany:\nEl mostratge d’aigües i zones de bany arriba als 1.826 punts.\nEl 98% de les aigües, segons dades de la Comissió Europea, es consideren aptes per al bany. Tot i això, només el 43% ofereixen una qualitat òptima.\nAlgunes platges, com la de Benicàssim a Castelló, arriben a rebre 50.000 persones en un sol dia.\nA les platges urbanes és cada vegada més usual trobar serveis de lloguer de tovalloles. Sembla un costum antic, però s’està imposant com un servei al visitant que vol fer una capbussada i no vol carregar motxilles. El lloguer d’un tendal té un preu mitjà de 10 euros al dia. Un para-sol arriba als 12 euros. En la majoria de les platges està prohibit anar amb animals; en canvi, Lepe ofereix una platja exclusiva per a gossos. La tendència és que l’aigua potable de les platges es recicle.


Pràctiques de salvament: Si no culls\n4 Response to "Si no culls"\nAnònim Says: 6 d’abril de 2009, a les 18:29\nJa feia temps que no deixaves caure cap poema, i el retorn ha sigut deliciós, Irene. Sempre m'han fascinat les estacions de tren, són llocs ben cuirosos per a seure i mirar o, com en el teu cas, recordar algú tan estimat com l'avi.\nPer cert, està bé la maneta de pintura que li has donat a la casa :-)\nIrene Pujadas Says: 9 d’abril de 2009, a les 23:30\nles estacions de tren són d'aquells llocs claus per catar com prospera l'espècie humana. també hi ha els vagons del metro o aquells llocs on sempre hi ha gent esperant a gent que espera a gent per anar a fer un cafè o trobar-se.\nirene, els teus poemes destil·len tendresa!\nhe estat xafardejant i m'agrada molt el de pràctiques de salvament i sobretot el de les corbates, molt visual!, m'he imaginat un exèrcit de corbates volant sobre el cap d'aquest pobre home que dorm :)\nUnknown Says: 16 d’abril de 2009, a les 13:09\nGràcies per la vostra visita i per les vostres paraules. Fa setmanes que vaig molt ocupada i no puc visitar-me ni escriure'm tant com jo voldria, però en fi. A veure si apanye unes cosetes, guanye temps i per fi puc penjar els poemes que, per ara, van perduts per llibretes, carpetes i butxaques.\nAnònim Says: 19 d’abril de 2009, a les 12:30\n...això mateix dèia Momo als homes grisos...


Diàleg entre l'escriptora i els lectors i lectores joves 2018: Maria Escrihuela Vidal, 2n Batx.\nMaria Escrihuela Vidal, 2n Batx.\nTavernes de la Valldigna, 12-febrer-2013\nEl més probable és que no em conegues. Em dic Maria Escrihuela i fa dues setmanes em vaig emportar una gran sorpresa. Vaig llegir el teu llibre dos anys enrere, i em va saber molt greu no poder-te ajudar amb la recerca de la teva identitat, però com he dit, fa dues setmanes tot va canviar. Li vaig recomanar el llibre a la meva àvia paterna i només l’acabà de llegir em trucà per dir-me que havia de parlar amb mi. Ella és catalana i també va haver d’exiliar-se a França, concretament a París. Em contà que en aquella època va mantenir una relació d’amistat molt estreta amb la teva mare. No s’ocultaven cap secret l’una a l’altra i, el que més em va sorprendre fou que em digué que es veia d’amagat amb un home, no amb Albert Camus, sinó amb Florian, el seu amic d’infantesa a l’Alger que, sorprenentment, tenia una semblança raonable amb ell. Efectivament la teva mare va mantenir correspondència amb aquest últim i creu-me, la mort de ta mare va ser objecte d’un accident, és a dir, no era cap traïdora, no era una doble agent. Et puc assegurar que s’estimaven molt, però no podien traure la veritat a la llum perquè Florian era un subjecte fortament lligat a la resistència, fet que causà la desastrosa i equívoca mort d’Albert Camús. Realment l’agent doble era Florian, i l’accident d’estranyes circumstàncies no fou el de Cecília, sinó el d’Albert, que fou confós pels repressors franquistes.\nM’agradaria explicar-te tots els fets amb detalls, així que si et poses en contacte podrem conversar amb més tranquil·litat. Espere que confies amb mi i que la meva informació t’haja servit d’ajuda.\nAdjunte la meva targeta personal amb la meva adreça i un telèfon de contacte.\nPublicat per Rosa Magraner a 16:31


El personal de TV3 critica l'ajornament de la recuperació de drets laborals - El triangle\nEl Comitè d'Empresa assenyala les desavinences entre JxCat i ERC com a culpables del bloqueig\nEl Comitè d'Empresa de Televisió de Catalunya (TV3) ha fet públic un comunicat a on denuncia que la conselleria d'Administració Pública ha aturat els increments salarials del 2018 i la recuperació del 100% del complement d'IT per als treballadors del sector públic de Catalunya.\nTambé per als treballadors que depenen de l'Administració catalana estan ajornades altres mesures acordades amb els sindicats, com la recuperació de la jornada de 35 hores a les empreses i entitats públiques que ho tenien pactat en conveni col·lectiu. Així, RTVE i Canal SUR, que estaven en el mateix cas que TV3, ja han tornat a les 35 hores.\n"És inacceptable aquest retard, si recordem l'aplicació inflexible de les 37,5 hores l'any 2012", indica el comunicat. A més, "la Mesa del Parlament ha aprovat no reprendre les sessions dels plens fins al mes d'octubre. Aquesta sorprenent decisió, que es deriva del conflicte obert entre els partits que componen el Govern, té moltes implicacions per a la ciutadania de Catalunya i per a la Corporació Catalana de Mitjans Audiovisuals (CCMA)".\nEl comitè també denuncia que el bloqueig que hi ha al Govern té conseqüències directes per a la Corporació, que continuarà arrossegant un Consell de Govern caducat i deixant pendent un cop més la reforma de la Llei de la CCMA pactada fa un any i que "no s'ha abordat abans per falta de voluntat política". "I perquè els partits del Govern català tenen acords privats per repartir-se TV3 i Catalunya Ràdio, acords que a més queden en suspens per l'afany de control de la Corporació des de les posicions més conservadores del Govern", afirmen.\nPrevTorra ja parla d’eleccions anticipades si no hi ha pressupostos\nQuin membre del Govern s’agafarà el primer permís de maternitat?


Terapia Craneosacral Biodinamica Home\nLa Teràpia Biodinàmica Craneosacral és una teràpia manual desenvolupada per l'osteòpata William G. Sutherland (E.E.U.U. 1873-1954) que va dedicar la vida a practicar l'escolta dels clients amb les seves mans i a investigar la capacitat que té el propi cos de curar-se, regular-se i equilibrar-se.\nAquests descobriments van crear un nou sistema de palpació i tractament que és no-invasiu\ni no-manipulador i utilitza la pròpia intel.ligència de vida del sistema com a guia del procés de sanació.\nEl nom Cranisacral ve de les paraules crani i sacre, els dos pols del Sistema Nerviós Central, incluint el cervell i les estructures que el rodegen.\nLa Teràpia Biodinàmica Craneosacral és una teràpia holística,\ni treballa amb el cos com a casa de les nostres sensacions, emocions, pensaments i esperit.\nTots tenim una manera de viure, d'expressar-nos i d'experimentar el món que ve donat tant per les condicions existents com per totes les nostres experiències de vida acumulades. Ens hem anat creant patrons i hàbits per sobreviure dels que ja no som conscients perquè ens hem identifica't amb ells, per exemple, soc tímid, normalment estic de mal humor, a mi les coses sempre em costen molt, la meva esquena no és forta, tinc migranya...n'hi ha milers i agafen moltes formes. Però són només això, formes, no són qui jo soc o qui estic predestinat a ser. No necessito ser víctima del meu passat, sempre tinc opció a canviar en el present.\nTot canvia constantment,\nel nostre organisme canvia constantment.\nI la salut està en el moviment, en el moviment constant de tots els teixits i fluids del cos, en el moviment del nostre sistema nerviós que pot regular-se d'acord amb les necessitats del present, en el moviment de les nostres emocions i el moviment dels nostres pensaments.\nEn la Teràpia Biodinàmica Craneosacral el terapeuta fa contacte suau amb el cos del client amb les mans i escolta el moviment cíclic que es nota tant en els teixits del cos com en el camp electromagnètic que el rodeja. Aquest moviment cíclic s'anomena Respiració Primària i mostra la capacitat inherent de l'organisme de sempre retrobar la matriu original de la salut.\nI és amb aquesta escolta des de la quietud, des d'aquest lloc on no hi ha judicis ni demandes, que el propi sistema del client pot també estar present amb la seva pròpia historia i en aquest moment té opció de canviar-ho, de deixar-ho anar i per tant de renéixer en la seva biografia.\nLa Terapia Biodinàmica Craneosacral no tracta els símptomes o la patologia, sinó que treballa amb la capacitat de canvi inherent del sistema\nper a reorganitzar-se i autosanar-se.


3 penics: LED ZEPPELIN Whole Lotta Love - Communication Breakdown\nLED ZEPPELIN Whole Lotta Love - Communication Breakdown\nEdició espanyola del single Whole Lotta Love, Muchisimo Amor en la traducció al castellà (Quina mania a traduir els títols de les cançons! Però que divertit!), dels llegendaris Led Zeppelin. La banda anglesa es posà en marxa el 1968 quan el guitarrista Jimmy Page (ex Yardbirds) reuneix al baixista John Paul Jones, antic conegut per col·laboracions amb The Yardbirds, al bateria John Bonham i al vocalista Robert Plant. Amb aquesta formació de luxe i una fusió de blues-rock Led Zeppelin enceten una carrera amb una desena de discos al mercat dels que s'han venut milions de còpies (de fet només The Beatles ha aconseguit superar el nombre d'exemplars venuts). La banda serà considerada com una de les pioneres del so hard-rock.\nWhole Lotta Love, la cara A del single, és el tema que obre el seu segon disc, Led Zeppelin II. És una versió reduïda en la que es prescindeix de la part central del tema influenciada per la psicodèlia. És un tema amb molt de groove i una excusa perfecta per punxar hard-rock en un guateque.\nEn la versió espanyola del single a la cara B hi trobem Communication Breakdown, un contundent tema del seu primer disc, que du el mateix nom de la banda, però en la versió alemanya del single hi trobem Living Loving Maid, que podria molt ben ser una versió canalla dels americans Creedence Clearwater Revival.\nPublicat per XCV a 0:38\nEtiquetes de comentaris: 1969, Rock, Single, UK


Es mor Joan Martí Alanis, el co-príncep episcopal de la constitució andorrana - VilaWeb\nEs mor Joan Martí Alanis, el co-príncep episcopal de la constitució andorrana\nEl bisbe emèrit d'Urgell s'ha mort a Barcelona a 81 any\nAhir diumenge es va morir a la Clínica de l'Esperança de Barcelona Joan Martí Alanis, a 81 any, que va ser bisbe d'Urgell de 1971 a 2003. Actualment tenia el càrrec de bisbe emèrit d'Urgell. Com a co-príncep andorrà, Martí Alanis va contribuir a crear les condicions adequades perquè Andorra fes el pas cap a la modernitat institucional, amb l'aprovació de la constitució andorrana de l'any 1993.\nÉs previst que el cos embalsamat de Martí Alanis arribi dilluns a la Seu d'Urgell, on dimarts s'obrirà la capella ardent, al Saló del Tron del Palau Episcopal des de les quatre de la tarda fins a les nou del vespre. I el funeral se celebrarà a la cripta de la catedral de Santa Maria, dimecres a les onze del matí.\nJoan Martí Alanis havia nascut el 29 de novembre de 1928 al Milà (Alt Camp), i va cursar estudis eclesiàstics al seminari de Tarragona de 1939 a 1951, any en què va ser ordenat sacerdot. Va ser destinat al Col·legi de la Mare de Déu de la Mercè, a Montblanc, del qual fou director el 1957, i el 1966 va fundar el Col·legi Menor Sant Pau del Camp de Mart de Tarragona.\nProtagonista de l'Andorra moderna\nEl 25 de novembre de 1970 va ser nomenat bisbe d'Urgell, i el mes de març del mateix any va prendre possessió d'un càrrec inherent i més polític: el de co-príncep d'Andorra, al costat del president de la República francesa (en aquella època, François Miterrand). L'arribada de Joan Martí Alanis va coincidir amb una època de creixement social i econòmic a Andorra. Martí Alanis va vetllar per la sobirania andorrana i va afavorir la modernització de les institucions. Així, ja el 1978 es va treballar en una primera reforma del sistema polític que l'any 1981 va culminar amb la creació del govern. La tasca de modernització es va completar el 1993, amb una nova constitució que proclamava Andorra com un estat independent de dret democràtic i social, amb divisió de poders real. Arran dels canvis, els co-prínceps van assumir noves atribucions i van passar a ser caps d'estat. El 2001, Joan Martí Alanis va plantejar-se la jubilació i va decidir nomenar Joan Enric Vives bisbe coadjuntor. Dos anys després, Vives va se ordenat bisbe d'Urgell i co-príncep el 12 de maig del 2003.\nA favor de la llengua\nCom a bisbe d'Urgell, Joan Martí Alanis també es va destacar per introduir des de primera hora l'ús del català als escrits administratius i a les publicacions oficials del bisbat. El 1972 va crear la revista diocesana Església d'Urgell. El 1977, amb la col·laboració d'un grup d'estudiosos, va impulsar la Societat Cultural Urgel·litana, que a través del seu òrgan, l'anuari Urgelia, fomenta l'estudi i la divulgació del patrimoni cultural de la diòcesi. A partir del 1992 va promoure els treballs per a crear una emissora de ràdio diocesana, que van culminar amb el naixement de Ràdio Principat. Va ser membre de la presidència d'honor del II Congrés Internacional de la Llengua Catalana (Mallorca 1986), i va participar en molts actes ordenats al ressorgiment, dignificació i promoció de la llengua.\nEl vessant catalanista de Martí Alanis ha estat destacat per Convergència Democràtica de Catalunya, que l'ha definit com una persona 'nacionalment compromesa'. També ha lloat el 'servei al país' de Martí Alanis el president d'Unió Democràtica, Josep Antoni Duran i Lleida. Per Duran, Martí Alanis va ser un bisbe 'molt lligat als cristians de base' i 'molt fidel a les arrels cristianes de Catalunya i al catalanisme'.\nJoan Martí Alanis.


Blanes amplia un mes el termini de propostes per l’Ordenança de Terrasses | Ràdio Palafolls\nMarc Ferri , novembre 16, 2016\t / 482 0 0\nHome Turisme Blanes amplia un mes el termini de propostes per l’Ordenança de Terrasses\nEl procés participatiu que havia de recollir aportacions i suggeriments per l’esborrany de la nova Ordenança de Terrasses en la que està treballant l’Ajuntament es tancava aquest divendres, però davant la poca participació s’ha ampliat un mes fins el 20 de desembre.\nFins ara només han rebut 15 propostes, una xifra que segons el consistori és baixa tenint en compte la quantitat d’establiments de restauració que hi ha a Blanes.\nEl malestar en el sector de l’Hostaleria pels canvis que inclou l’esborrany de la normativa era fins ara un dels motius de l’escassa participació, ja que consideren que els perjudicarà.\nEls restauradors s’oposen a pagar una fiança per l’ús de terrasses, volen allargar els horaris d’obertura en temporada alta i consideren les sancions excessives. També demanen que s’agilitzi la renovació de permisos, ampliar el període per adaptar-se als canvis de la nova normativa i que es desvinculi la concessió de les llicències a que un negoci tingui impagaments amb la hisenda municipal.\nUn cop tancat el període per recollir les aportacions de la ciutadania, la comissió farà un nou esborrany incorporant les propostes que s’hagin fet arribar a través de la plataforma. La normativa haurà de ser àmpliament debatuda abans que passi pel plenari i s’exposi públicament. Durant aquest procés es podran tornar a presentar al·legacions, que un cop revisades la nova ordenança tornarà a passar per segona vegada pel ple municipal abans que es comenci a aplicar.


A Tarrega i Las Lunas es gaudirà de la doma clàssica\nDues dobles concursos de doma se celebraran aquest cap de setmana a Catalunya, concretament al dissabte 18 al Club Escola Hípica Tàrrega, i a la Yeguada Las Lunas el diumenge 19\nEn tots dos es celebraran CDT0 * + CDT1 * amb totes les proves corresponents a les dues categories. AP prèvia, AP i les represes 1, 2, 3 i 4 formen part de l'0 * i preliminar 4, 5, 6 i 7 anys, Alevins Equips, Infantils Equips, Juvenils 0E Equips, Juvenils Equips, Clàssica 1 i Sant Jordi corresponen a l' 1 *. A més, a les instal·lacions de la Yeguada Las Lunas se celebrarà un concurs de doma paraeqüestre amb proves per a tots els graus.\nEl jurat de Tarrega estarà presidit per Jordi Albets acompanyat de Lluna Besoli com a vocal. Paquita Kriens acudirà a Sant Esteve de Palautordera com a president del jurat, mentre que Luis Fabregat i Meritxell Pontes seran els vocals. La FCH ha nomenat per a aquest concurs a Leonor Victòria Brozgol com el seu representant.


Anun130926 by Compromís per Sagunt 170 views\nAgronomi/Forestali codice deontologico by Giovanni Poletti 413 views\ndịch vụ thông tắc cống,dịch vụ hút ... by Sóng Gió Đầu Đời II 239 views\nSintesis informativa 23 05 2012 by megaradioexpress 484 views\nFacebook: nuove fan page by Connexia 1263 views\nMy Roles For The Festival by lkiiddmikey 332 views\n1. MOCIÓ EN DEFENSA DEL COMERÇ LOCAL En Francesc Fernanadez i Carrasco, portaveu del Grup Polític Municipal BLOC-CM Compromís de l’Ajuntament de Sagunt presenta al Ple la següent MOCIÓ EXPOSICIÓ DE MOTIUS. El Reial Decret Llei 20/2012, de 13 de juliol, de mesures per garantir l’estabilitat pressupostària i el foment de la competitivitat, ha desenvolupat un nou marc de referència en els horaris comercials que suposen una greu amenaça per al comerç mediterrani i de proximitat. Aquest Decret, no només significa una invasió de les competències de les Comunitats Autònomes, algunes de les quals com Catalunya han anunciat un recurs al Tribunal Constitucional per aquest motiu. Aquest Decret incorpora mesures de caire obligatori a les Grans Ciutats on obliga a la Declaració de Zones de Gran afluència turística, per fixar-ne una llibertat horària que pot dur a la ruïna al petit comerç valencià. A més, a més, modifica les condicions per a la Declaració de Zones de Gran Afluència Turística, incloent-ne com a criteri, el “turisme de compres”. Amb aquesta condició, pràcticament qualsevol població amb un centre comercial pot optar a la sol·licitud, cosa que està succeint en la conurbació urbana de València. La nova normativa amplia el règim horari dels comerços, situant-lo en 90 hores com a mínim, mentre que a la legislació autonòmica aquesta limitació era màxima. Així mateix amplia la superfície d’exposició del comerç que pot gaudir de llibertat horària, de 150 a 300 metres quadrats de forma general, quan a la nostra legislació depenia de l’activitat i el sector. No només això, aquest decret amplia a 16 els diumenges i festius d’obertura comercial, i indica que no podran ser inferiors a 10, el nombre de diumenges on els comerços podran obrir. El que abans era el límit màxim, ara esdevé el límit mínim obligatori. Igualment remarca que en cas que la CCAA no incorpore, ni desenvolupe les mesures del Drecret, s’entendran aplicades, amb una clara vulneració de la capacitat legislativa autonòmica.31.20-135\n2. Aquestes mesures, segons el govern del PP tenen com objectiu millorar lacompetitivitat del sector comercial, però el que realment aconsegueixen ésafavorir el comerç a les grans superfícies i supermercats i enfonsar el comerçtradicional.El petit comerciant de poble o de barri s’enfronta a la competència de les granssuperfícies, per una banda, i a la proliferació d’establiments de queviures iconvenència xinesos (o d’altres ètnies), que fan que el comerç local es vejaamenaçat.Els treballadors i treballadores de les grans superfícies també pateixen lesconseqüències de l’ampliació dels horaris, en una disminució dels seus dretslaborals i de les hores de descans a les que tenen dret.L’aplicació d’aquest decret en València, ha afavorit a les grans superfíciescomercials. Així mateix, diverses poblacions de la seua Àrea Metropolitana,s’han acollit a la figura de Zona de Gran Afluència Turística, només per motiuscomercials d’existència de grans superfícies: Alfafar, Alboraia, etc... Per la seuabanda Sagunt també ha sigut declarada Zona de Gran Afluència Turística, ambla qual cosa pot aplicar aquesta nova normativa.BLOC-Compromís recolza el comerç local i entenem que aquestes mesures nol’afavoreixen la liberalització d’horaris comercials, és no voler veure el verdaderproblema que no es d’oferta ni d’hores, és un problema de demanda, no hi harenda disponible i per tant no hi ha consum. Els responsables polítics hemd’estar al costat dels xicotets comerciants i emprenedors que son el qui creenocupació real i amb condicions dignes.En el temps que dura la crisi, s’han rescatat als bancs i caixes d’estalvi, amb elresultat que els valencians i valencianes ja coneguem. És hora de defensar elnostre comerç tradicional, que està suportant la pujada de l’IVA, l’IBI i altresimpostos, mentre que les grans superfícies comercials no els està afectant ambla mateixa intensitat la crisi.És per tot allò exposat que es realitza la següent proposta d’acord.\n3. PROPOSTA D’ACORD1.-L’Ajuntament de ____________ rebutja l’ampliació de la llibertat d’horariscomercials desenvolupada pel Reial Drecret Llei 20/2012.2.-.L’Ajuntament de __________ crearà, una comissió formada per tots elpartits amb representació a l’Ajuntament i per les organitzacions empresarialsque representen al sector, que desenvolupen les accions necessàries en quana horaris i altres mesures, que respecten el teixit comercial local, dintre del seuàmbit. Sagunt, 22 de març de 2013 Portaveu Grup Municipal BLOC-CM Compromís.


Els nens i nenes de Roses tornen a participar en els Tallers de Deures endegats per l'Ajuntament ·\nEls nens i nenes de Roses tornen a participar en els Tallers de Deures endegats per l’Ajuntament\nJoves estudiants de Roses participant en un dels Tallers de Deures / Arxiu\nL’Ajuntament de Roses de torna a posar en funcionament l’activitat Taller de Deures\nAquesta proposta, que torna a endegar l’Àrea d’Ensenyament de Roses per tal d’afavorir l’èxit escolar de l’alumnat i potenciar la igualtat d’oportunitats, s’inicia el proper dilluns 19 d’octubre i s’oferirà fins al 16 de juny. Com en edicions anteriors, hi participaran un total de 80 alumnes de cicle mitjà i superior de les escoles de Roses, seleccionats des dels propis centres educatius.\nEl taller de deures vol afavorir els hàbits d’organització, d’estudi i de planificació de la tasca escolar en general, orientar l’alumne a l’hora d’estudiar o fer els deures i resoldre els dubtes que li sorgeixin, oferint un espai tranquil i ordenat a aquells alumnes que es troben en una situació sociocultural desafavorida o provinents d’un entorn social i familiar poc preparat per incentivar de manera activa el procés d’ensenyament- aprenentatge de l’infant.\nEls tallers es porten a terme de dilluns a dijous, a les aules de l’escola d’adults municipal, de les 17 a les 18hores. Es disposa d’un monitor/a titulat per cada grup de 10 alumnes i d’un supervisor/coordinador pedagògic d’activitat. Enguany l’activitat inclou un total de 118 dies lectius.\nAquesta iniciativa és hereva directa dels tallers d’estudi assistit que durant sis cursos consecutius (2006 a 2012) es van portar a terme en els centres escolars de Roses, emmarcats en el que fou el Pla Educatiu d’Entorn. L’èxit i resultats assolits amb la proposta, valorada molt positivament per part de la comunitat educativa rosinca, va motivar que l’Àrea d’Ensenyament de l’Ajuntament reprengués l’experiència durant el curs 2013-2014, que encara continua.\nTags: Ajuntament de Roses, Àrea d'Ensenyament, Pla Educatiu d’Entorn, Roses, Tallers de Deures\nPrevious L’alcaldessa de Roses i l’Alt Empordà donen suport a Barcelona al president Artur Mas\nNext Roses vol millorar la imatge de la zona comercial de Santa Margarida amb una plantació de palmeres


Agriturismo I Galli Dogliani Itàlia - Ofertes d'hotels amb els MILLORS DESCOMPTES EN LÍNIA\nVia Borgata Pamparato 41, Dogliani, Dogliani, Itàlia, 12063 - Molt bona ubicació - Veure al mapa\nMés informació sobre Agriturismo I Galli\nSi el que està buscant és per un hotel ben situat a Dogliani, no busqui més enllà de Agriturismo I Galli. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAgriturismo I Galli també ofereix moltes instal.lacions per enriquir la seva estada a Dogliani. A l'hotel s'hi pot gaudir d'unes comoditats de primera classe com instal.lacions per a minusvàl.lids, habitació familiar, instal.lacions de barbacoa, restaurant, servei de bugaderia.\nTotes les instal.lacions per als clients, ofereixen comoditats destinades a assegurar tot el comfort possible. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com jardí. Agriturismo I Galli és un lloc ideal d'estada pels viatgers que busquin encant, comfort i facilitat a Dogliani.


Resum del 21-22 de desembre\nAvui us portem el resum de l’activitat de el cap de setmana, l’últim de 2019.\nDissabte a les 12h el S14 perdia 12-24 en un disputat partit contra CR Tarragona. A les 13h el S18 disputava un amistós contra Cornellà en què es van endur la victòria.\nEl primer equip sènior masculí es porta una important victòria contra el Club de Rugbi València. Victòria molt necessària per confiança l’equip que venia de perdre dos partits consecutius.\nDiumenge el primer equip sènior femení s’enfrontava a Complutense Cisneros a Madrid. Tot i la bona primera part de les nostres i de la millora respecte a altres partits, no vam poder amb la madrilenyes. El següent partit rebrem a casa a Majadahonda, un dels 3 millors equips de la competició.\nDHB RC València RCLH 57-10 RC València\nDHF Cisneros Cineros 08-36 Inef/RCL’Hospitalet Aquí\nS18 Cornellà Victoria (Amistós) Aquí\nS14 CR Tarragona RCLH 12-24 CR Tarragona Aquí\n← En directe\nVisita Sergio Molinero →


El Consorci de Compensació d’Assegurances amplia la seva cobertura de riscos extraordinaris a automòbils assegurats només de Responsabilitat Civil.\nTal com es notifica a la pàgina web del Consorci: A partir d'1 de juliol de 2016 les pòlisses d'assegurança de responsabilitat civil d'automòbils inclouran la cobertura pel Consorci de Compensació d'Assegurances dels danys materials al vehicle produïts per riscos extraordinaris esdevinguts a Espanya.\nLa modificació ve motivada a partir de la disposició final vuitena de la Llei 20/2015, del 14 de juliol, d'ordenació, supervisió i solvència de les entitats asseguradores i reasseguradores on es va modificar l'article 7 del text refós de l'Estatut legal del Consorci de compensació d'Assegurances (CCS).\nS'aplicarà en les noves pòlisses que es contractin i en les ja vigents, des de la seva pròxima renovació.\nAquesta incorporació es produirà en totes les pòlisses, independentment si aquestes tenen contractades garanties "de danys" (trencament de Llunes, Incendi, Robatori i Danys) o només la Responsabilitat Civil.\nEls riscos extraordinaris que són indemnitzats pel CCS són:\na) Els següents fenòmens de la naturalesa: terratrèmols i sismes submarins; inundacions extraordinàries, incloses les produïdes per embats de mar; erupcions volcàniques; tempesta ciclònica atípica (incloent els vents extraordinaris de ratxes superiors a 120 km / h i els tornados); i caigudes de cossos siderals i aeròlits.\nb) Els ocasionats violentament com a conseqüència de terrorisme, rebel·lió, sedició, motí i tumult popular.\nc) Fets o actuacions de les Forces Armades o de les Forces i Cossos de Seguretat en temps de pau.\nPer altra banda, el recàrrec aplicable en la prima a favor de CCS es redueix, en funció del tipus de vehicle, com es mostra a continuació:\n• Turismes i vehicles comercials fins 3.500kg 2,10 € (abans 3,50 €)\n• Camions 9,00 € (abans 17,60 €)\n• Vehicles industrials 10,50 € (abans 14,60 €)\n• Tractors i maquinària agrícola i forestal 5,50 € (abans 10 €)\n• Autocars, òmnibus i troleibusos: 26,60 € (sense canvis)\n• Remolcs i semiremolcs 5,20 € (abans 8,50 €)\n• Ciclomotors, tricicles, motocarros i bicicletes de motor 0,30 € (abans 0,60 €)\n• Motocicletes: 1,20 € (abans 2,30 €).


Olimp Yuzhnouralsk Rússia - Ofertes d'hotels amb els MILLORS DESCOMPTES EN LÍNIA\nVeure tots els 9 allotjaments a Yuzhnouralsk.\nLuchistaya ul., 3, Yuzhnoural'sk, Yuzhnouralsk, Rússia, 457040 - Molt bona ubicació - Veure al mapa\nSi el que està buscant és per un hotel ben situat a Yuzhnouralsk, no busqui més enllà de Olimp. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Yuzhnouralsk. A l'hotel s'hi pot gaudir d'unes comoditats de primera classe com recepció 24 hores, servei d'habitacions, instal·lacions per a reunions i banquets , habitació familiar, restaurant.\nL'ambient de Olimp es reflexa en cada habitació. banyera hidromassatge, aire condicionat, calefacció, servei de despertador, escriptori són només algunes de les comoditats a la vostra disposició. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com parc infantil, billar, karaoke. Les seves instal.lacions de primera i una situació excelent fan de Olimp la base perfecta per a gaudir de la seva estada a Yuzhnouralsk.\nAllotjaments a Yuzhnouralsk


Des d’aquest mes de maig podràs vincular Disney+ al nostre aparell multiplataforma Goufone TV. Es tracta d’un nou servei d’streaming propietat de Disney i destinat al públic familiar que té un catàleg de més de 500 pel·lícules, 300 sèries i 25 Disney+ originals exclusius.\nVols saber quines sèries o pel·lícules hi ha?\nNo hi falta cap de les pel·lícules amb segell Disney, des de les més noves com Frozen 1 i 2 a les més antigues com Hercules y La Sirenita. També, hi ha pel·lícules de Pixar com la saga de Toy Story, Up i Brave, etc.\nLes pel·lícules de l’univers Marvel amb tots els seus superherois, també es troben a dins d’aquest catàleg. És el cas de X-Man, Guardians of the Galaxy, Iron Man, Spider Man i The Avengers entre altres. I si ets fan d’Star Wars, Disney+ té totes les pel·lícules de la saga!\nFinalment, també inclou pel·lícules de National Geographic.\nPel que fa a sèries, hi trobaràs novetats com les de High School Musical y Monsters at Work, que estan relacionades amb les pel·lícules de Disney i també, la nova sèrie d’Star Wars, The Manalorian. A més, hi ha totes les 30 temporades de The Simpson!\nDisney+ es va estrenar el desembre de 2019 als EUA i va arribar a Espanya a finals del passat mes de març i ja compta amb més de 10 mil subscriptors.\nPer més informació i per consultar el seu preu, visita la pàgina oficial de Disney+.\nDisney+ es suma a les altres plataformes d’streaming com Netflix, HBO o Rakuten, entre altres que ja pots vincular al nostre aparell multiplataforma Goufone TV.


Louise Dupré | Lídia Anoll\nLouise Dupré signa un llibre ple de coratge en el qual, entre la lucidesa i la indignació, descriu el moviment que va de les cambres de gas a la cambra d’un infant del veïnat. Aquest llarg poema és un homenatge als nens deportats.\nA frec de l’horror, Dupré evita caure en el cinisme: ben al contrari, alimenta una esperança que s’encarna en la vida mateixa. Algunes històries exigeixen per elles mateixes «unes escales més altes que les flames», perquè la vida no és altrament que un infern. Una escriptura viva, un vers breu, vibrant, que sosté una frase amb l’amplitud dels vents majors bufant damunt del foc de les ferides, cremant en els forns, com la resposta de la poeta.\nTraduït per: Lídia Anoll Vendrell\nLouise Dupré (Sherbrooke, Quebec, 1949) va doctorar-se a la Universitat de Mont-real amb una tesi sobre la poesia quebequesa escrita per dones —llibre que va tenir una gran importància en la presa de consciència feminista col·lectiva. Ha escrit tres novel·les i una dotzena de llibres de poemes, el darrer del qual és el que publiquem ara en català.\nMés amunt que les flames va obtenir el Grand Prix Québecor del Festival Internacional de la Poesia 2011 i el prestigiós Prix du Gouverneur Général 2011.\nRessenya al bloc El racó de la paraula- 1/12/2016\nRessenya a Eix Diari - 10/3/2017\nRessenya a El Punt-Avui - 19/3/2017\nRessenya al bloc Gent normal - 29/5/2017


Les IV Jornades de la Càtedra Baixeras dedicades a la traducció literària - Notícies - www.baixeras.catedra.urv.cat\nLes IV Jornades de la Càtedra Baixeras dedicades a la traducció lit...\nLes IV Jornades de la Càtedra Baixeras dedicades a la traducció literària\nEnguany la traducció literària és l'objecte d'estudi amb el qual s'han basat les jornades de la Càtedra Baixeras\nLa Càtedra Josep Anton Baixeras de Patrimoni Literari Català del Departament de Filologia Catalana de la URV va organitzar les IV Jornades de la Càtedra Baixeras, enguany dedicades a la traducció literària, que van tenir lloc el 7 i 20 de novembre al campus Catalunya de la URV en horari de tarda. La data de la segona sessió, que en un primer moment havia de començar dimarts 8 de novembre a les 18h de la tarda, es va veure afectada per la vaga general convocada al país. Malgrat això, es va canviar la data pel dilluns 20 de novembre en horari de tarda i es van poder completar les quartes jornades de la Càtedra Baixeras.\nA la primera sessió del 7 de novembre van tenir lloc tres destacades conferències, per parlar de la traducció d'obres des de l'anglès i el polonès: la de Francesc Parcerisas (Universitat Autònoma de Barcelona), sobre la traducció d'El senyor dels anells, de J.R.R. Tolkien; la de Dolors Udina (Universitat Autònoma de Barcelona), "Traduir per llegir a fons (La senyora Dalloway, de Virginia Woolf)", i la de Xavier Farré (Universitat de Cracòvia), "El món de Czeslaw Milosz i altres poemes". Aquestes conferències, que es van realitzar a la sala de vistes de 18h a 21 del vespre, van donar al públic assistent tarragoní una perspectiva literària diferent i enriquidora, ja que van poder gaudir les paraules d'uns traductors amb una excel·lent trajectòria i amb de reconeixement a Catalunya.\nLa segona sessió, celebrada dilluns 20 de novembre a la sala de graus, va ser encetada amb una taula rodona amb tres traductors experts i amb una llarga trajectòria: Joaquim Mallafré, professor jubilat de la URV del Departament de Filologia Catalana i traductor d'Ulisses, de James Joyce, entre moltes altres obres; Albert Mestres, escriptor, traductor del francès, anglès, italià i portugès i guanyador d'una de les beques de la Càtedra Baixeras, i Joan Cavallé, escriptor i traductor del francès. Aquesta taula rodona va ser moderada pel profesor Magí Sunyer, el subdirector de la Càtedra.\nJoaquim Mallafré va parlar de les dificultats de traduir els títols de les obres, els noms propis i els renoms; de la dificultat del you i de les diferents opcions que es presenten en cada ocasió, i de la submissió a les traduccions del castellà, que influeixen en les criteris que s'adopten. També va remarcar la importància que per a ell té la tasca dels correctors de textos. En canvi, Joan Cavallé es va autodefinir com a traductor "instrumental" en la seva època d'estudiant, perquè ho va fer per poder entendre millor els textos. Sent traductor de l'irlandès Samuel Beckett, que escrivia en anglès i en francès, va exposar les diferències palpables (en el món de referència, en el to, en el vocabulari) en els textos de l'escriptor depenent de la llengua utilitzada; i que en les seves pròpies traduccions, l'escriptor és infidel a si mateix. Albert Mestres, que també ha fet de corrector i de traductor no literari, activitats que el van preparar per a la traducció, va qualificar-la d'"aventura creativa". Va considerar-se un afortunat per haver tingut la possibilitat de traduir autors vius, als quals ha conegut i ha pogut consultar, i es va referir també als diferents llenguatges que els traductors han d'"inventar", per traduir o reflectir el sentit Fidel de dialectes o argots utilitzats pels personatges.\nAcabada la taula rodona, es van entregar les dues beques doctorals de la Càtedra: Beca Càtedra Josep Anton Baixeras de Patrimoni Literari Català - Fundació Privada Mútua Catalana. Albert Mestres Emilió i Tània Muñoz Marzà van ser els estudiants guanyadors de les dues beques predoctorals que atorga anualment la Càtedra Josep Anton Baixeras de Patrimoni Literari Català de la URV, patrocinades per la Fundació Privada Mútua Catalana i que arriben a la 3a edició. Mestres, escriptor i traductor, elaborarà la tesi "Edició crítica de Lo gaiter del Llobregat" de Joaquim Rubió i Ors. Tània Muñoz, narradora professional i professora a la Universitat Jaume I de Castelló, que no va poder assistir a l'acte, va ser l'altra guanyadora i farà la tesi "La rondalla a les comarques de Castelló: recopilació, estudi i difusió". Les beques, que volen fomentar el doctorat, tenen un import de 3.000€ cadascuna, que es fan efectius en tres anualitats. Es poden presentar a la convocatòria estudiants nacionals i internacionals que vulguin fer la tesi en el marc de les línies de recerca del Grup de Recerca Identitats en la Literatura Catalana (GRILC) de la URV, dins el Programa de Doctorat d'Estudis Humanístics.\nFinalment i per cloure les jornades, el professor Magí Sunyer va presentar el nou quadern "Identitat, Literatura i Dret", que reuneix les aportacions realitzades a les III Jornades de la Càtedra, celebrades el 2016, en què van participar el professor Antoni Jordà (Universitat Rovira i Virgili), Pompeu Casanovas (Universitat Autònoma de Barcelona i La Trobe University de Melbourne, Austràlia) i Joan Cuscó (Universitat de Barcelona i Societat Catalana de Filosofia), i coordinades per la professora Montserrat Corretger. La publicació, que és el tercer volum dels Quaderns de la Càtedra Baixeras inclou la intervenció de Josep Anton Baixeras quan era senador a Madrid per l'Entesa dels Catalans, al 1977, per l'abolició de la pena de mort. El precedeix un estudi acurat del discurs, signat per l'advocada Isabel Baixeras, neboda seva.\nIdentitat, literatura i dret (tercer volum del Quaderns de la Càtedra Baixeras)\nNotícia al diari digital de la URV\nCartell de les IV Jornades de la Càtedra Baixeras\t(PDF\t225,62 Kb)\nCartell de la segona sessió\t(PDF\t218,27 Kb)\nD’esquerra a dreta el professor Magí Sunyer, Albert Mestres, Joaquim Mallafré i Joan Cavallé.\nIdentitat, literatura i dret


Assassinada a Mèxic una dona que demanava justícia per la mort de la seva filla\nPublicat per redacció el dia 18.12.10\nUna mexicana, que lluitava des de fa dos anys perquè es fes justícia per la mort de la seva filla, ha estat assassinada d'un tret al cap davant de l'ajuntament de Ciudad Juárez quan portava a terme una protesta, ha confirmat avui el governador de Chihuahua, César Duarte.\nMarisela Escobedo, que es manifestava contra l'alliberament de l'assassí de la seva filla, és executada al davant del Palau de Govern de l'estat mexicà de Chihuahua. Marisela Escobedo Ortiz, de 52 anys, va ser atacada per un grup de tres homes que van començar a discutir amb ella, un dels quals li va disparar un tret a boca de canó, ha informat la Fiscalia de Chihuahua, estat al qual pertany Ciudad Juárez. Els fets van passar ahir al vespre, poc abans de les 20.00 hora local (dues de la matinada, hora espanyola), i després de l'agressió, Escobedo va ser traslladada encara amb vida a una clínica, on va morir.\nSegons la informació de la Fiscalia i els vídeos de càmeres de seguretat, Escobedo va creuar un carrer i va intentar fugir al sentir-se amenaçada, però un dels individus la va seguir i li va disparar al cap. Dos dels agressors van deixar immediatament el lloc a peu, i l'homicida va ser recollit per un automòbil davant del lloc dels fets, segons les imatges difoses i les primeres dades recollides per la Fiscalia.\nDurant mesos, Escobedo havia encapçalat diverses marxes i protestes a Ciudad Juárez i Chihuahua per exigir al governador que es fes justícia en el cas de l'assassinat de la seva filla, Rubí Marisol Frayre Escobedo, així com contra la impunitat en relació amb els crims de dones registrats des del 1993 a Juárez. En relació amb la mort de Rubí, el 30 d'abril d'aquest any va ser detingut Sergio Rafael Barraza Bocanegra, que va recuperar la llibertat per una aparent falta de proves després de ser sotmès a un judici oral.\nCàstig al jutge\nDesprés del crim de Marisela, el governador de Chihuahua, César Duarte, va declarar a l'emissora MVS que el que havia passat ahir l'omplia "d'indignació" i "frustració". El governador va considerar que la víctima havia estat "un exemple, a Chihuahua, de vigor, de fortalesa per buscar la justícia al voltant de qui va assassinar la seva filla fa dos anys", i va anunciar mesures contra els jutges que van deixar lliure Barraza.\n"Ell va confessar, va acceptar i ell mateix va declarar el lloc on van ser llençades les restes del cos de la filla de Marisela. Això és el que a ningú, la veritat, li pot cabre al cap: la irresponsabilitat d'aquests jutges que van posar en llibertat un subjecte altament perillós per a la societat", va dir Duarte. El governador va assegurar que demanarà al Congrés de Chihuahua la "separació del càrrec" dels jutges i "que siguin desafurats per imposar-los un càstig exemplar" i intentar que el cas no quedi impune, va avançar. /Font\nLa pobresa extrema a Llatinoamèrica es dispara


malgratcomunicacio.cat - Portal multimèdia de l'Ajuntament de Malgrat de Mar - Els bombers fan una desena de sortides a Malgrat de Mar relacionades amb el temporal de vent i pluja\n12-09-2019 / 11:22:14\n12-09-2019 / 12:11:46\n30 són les sortides que han fet els Bombers Voluntaris de Malgrat de Mar entre primera hora del matí de dimarts i el vespre d'aquest dimecres. D'aquestes 30, 12 s'han efectuat a Malgrat. La resta d'actuacions han estat a Santa Susanna, Palafolls, Pineda de Mar i Calella.\nSegons Xavier Estopà, cap del parc de Bombers Voluntaris de Malgrat de Mar, la major part de les sortides que s'han fet han estat relacionades amb "arbres que van caure, un d'ells sobre d'un cotxe, i tendals del fort vent que va bufar, sobretot, la matinada de dimarts a dimecres".\nDos contenidors incendiats\nA banda de les sortides que s'han fet en relació al temporal de vent i pluja, els Bombers Voluntaris de Malgrat de Mar també van intervenir en l'extinció de l'incendi de dos contenidors a la plaça de Catalunya. El foc va iniciar-se a les 3:32h i es va extingir a les 3:49h, segons el Bombers de la Generalitat. L'incendi va afectar un vehicle.\nsortides temporal vent pluja Bombers Voluntaris


El Sabadell necessita fer un pas endavant al mític El Collao - Diari de Sabadell\nEl basc Kaxe apunta a l'onze titular a Alcoi / Ll. Franco\nEl Sabadell afronta el seu retorn a un estadi centenari com El Collao -aquest dissabte, 19 hores- amb un clar objectiu: trencar la sequera golejadora i estrenar el capítol de victòries. Després dels dos empats a zero inicials, comença a haver-hi certa necessitat per evitar un escenari de nerviosisme a l’entorn en aquest inici de temporada. És el moment de fer un pas endavant i acompanyar la solidesa defensiva\n–factor fonamental aquest dissabte– amb més intenció, profunditat i sobretot definició als metres finals. Kaxe pot ser la principal novetat a l’onze per guanyar pólvora. El gol no pot esperar.\nMinuts abans de pujar a l’autobús i iniciar el trajecte per carretera cap a Alcoi, Antonio Hidalgo ha admès que ha arribat l’hora de “fer un pas endavant. Sempre tenim la necessitat de guanyar i sortim amb aquest objectiu. Sabem que hem de millorar algunes coses, sobretot amb pilota i la faceta ofensiva. Però l’atac i els gols no és només un tema dels davanters sinó de tot l’equip”. Dos homes, però, poden tenir una influència directa i són Kaxe i Toni Gabarre, presentats oficialment el dijous passat.\nEl basc ja va debutar contra la B. Linense i Toni està recuperat i amb ganes d’estrenar-se. De fet, es va convertir en la gran novetat a la llista. “Sabia que escurçaria el temps de recuperació i en té moltes ganes i una gran il·lusió per fer una bona temporada. Està clar que tant el Kaxe com el Toni ens donen un extra i més possibilitats”, subratllar el tècnic arlequinat. En canvi, es van quedar a casa Iago Indias –el seu procés va més lent– i Muguruza, qui ja podria estar a punt per rebre el Barcelona B la següent jornada. D’altra banda, Hidalgo també es va referir a la renovació del jove Sergi Altimira. “La cessió al Granollers va ser positiva. Té molt marge de millora i cal anar amb calma. Com a entrenador, intento ajudar-lo”.\nUn rival molt intens\nHidalgo espera un duel “amb molta incidència física, moltes disputes i això exigeix una gran concentració. A El Collao sempre tens la sensació que poden passar coses en qualsevol moment. Tindrem un rival molt intens, que té les coses molt clares i va fer una gran temporada”. L’Alcoià ha passat de la Tercera Divisió a la Primera RFEF gràcies a un ascens als despatxos -havia perdut el playoff contra l'Atzeneta- i una gran temporada passada.\nDe fet, manté bona part del bloc, amb futbolistes amb molta experiència com el porter José Juan (42 anys), l’heroi de l’eliminació del R. Madrid a la Copa, el golejador Juli Cerdà o Fran Miranda, qui ha tornat després del seu pas pel Nàstic. També continua el tècnic Vicente Parras, qui ja sap què és guanyar el Sabadell a la banqueta de l'Ontinyent. Ha arrencat amb victòria davant el Betis Dep. (1-0) i empat a Linares (1-1). Davant el Sabadell tindrà la baixa del lesionat Juanan.\nEl Sabadell buscarà la desena victòria de la història al mític i centenari escenari alacantí. De moment, el balanç és forá positiu: ha puntuat en 20 de les seves 32 visites, amb 11 empats i 9 triomfs, l'últim el 0-1 de la temporada 10/11 amb gol de Pugidollers de cap i que va acabar amb l'ascens a Ipurúa.\nHorari: Dissabte, 11 de setembre, 19 h\nÀrbitre: Luis Fernando Collado López, Comitè manxec.\nTemperatura prevista: 24º a l'hora del partit.\nÚltim antecedent: 2-1 (temporada 18/19). Gols de Rubio, Hernán Lino / Edgar Hernández.\nTemes:alcoià, CE SABADELL, El Collao, prèvia


nadal per emportar – Vell Papiol\nAquest Nadal gaudeix-lo a casa amb família i sense renunciar als millors plats de festa. Per aquesta raó, us hem preparat un llistat de plats cuinats perquè pugueu dedicar el temps a la vostra família amb la intimitat de celebrar-ho a casa. Escudella de Nadal amb\nPlats per emportar per les festes nadalenques\nEscudella de Nadal amb pilota i galets 8 € Marisc bullit de la llotja de Vilanova: Llagostí Gran (6 peces) 20 € Gamba Gran (6 peces) 25 € Els nostres Canelons – 4 unitats (també venta per unitats): Els nostres tradicionals canelons\nAquest Nadal gaudeix-lo a casa amb família i sense renunciar als millors plats de festa. Per aquesta raó, us hem preparat un llistat de plats cuinats perquè pugueu dedicar el temps a la vostra família amb la intimitat de celebrar-ho a casa. Les nostres propostes de


Redacció | divendres, 27 de desembre del 2013, a les 13.43\nL’equip de Xavier Trias ha fet un gol a Artur Mas i ha acabat guanyant el partidet (1-0). En inaugurar el saló, l’alcalde ha agraït la participació de totes les marques i institucions que són presents en el 50è Festival de la Infància: “Sense les empreses, que actuen amb sentit comercial però també educatiu, això no es podria fer”. Trias ha subratllat el valor econòmic d’aquestes activitats, però sobretot el valor educatiu, d’entreteniment per als nens i les famílies, però també de formació d’un esperit cívic i ciutadà. L’alcalde ha felicitat els organitzadors del Festival de la Infància per haver arribat als 50 anys i ha proclamat que es tracta d’un èxit del qual la ciutat se sent ben orgullós.\nLa directora del festival, Roser Soley, s’ha mostrat satisfeta per l’ampliació de l’oferta de continguts d’aquest any, amb la incorporació d’una programació per dies que convida les famílies a anar-hi més d’un dia. L’any passat, el Festival de la Infància va rebre unes 90.000 visites. L’objectiu de cara a aquesta 50a edició és apropar-se als 100.000.\nUna de les novetats d’aquest any és el Mascota Fun Festival, en què els nens aprendran els secrets de cada raça i com tenir cura de les mascotes a través de tallers i jocs. Les exposicions tant de gossos com de gats es faran els tres dies que dura el festival (des d’avui fins diumenge), però la resta d’activitats estaran programades en dies diferents.\nAmb l’objectiu que tots els infants que visitin el saló puguin conèixer els avantatges de menjar sa, el Festival de la Infància disposa de La Granja, on poden cuidar vaques i porcs i fer un tomb en poni.\nEl paper principal que la música sempre ha tingut en el Festival de la Infància es veu reforçat en el 50è aniversari. Per donar-hi protagonisme, s’han programat una sèrie de concerts a càrrec d’artistes coneguts per al públic infantil i juvenil. Entre els grups que actuaran al recinte firal de Montjuïc de Fira de Barcelona, hi figuren Gossos, Quart Primera, Els Catarres, Candela y los Supremos, Andreu Rifé i Joan Dausà. Els concerts se celebraran els dies 1, 2 i 3 de gener en horari de matí i tarda a l’Espai Philips Light Lounge.\nLa 50a edició del festival ocupa 43.000 metres quadrats de superfície als palaus 1, 2 i 3 (al voltant de la plaça de l’Univers) del recinte firal de Montjuïc de Fira de Barcelona i alberga activitats relacionades amb la cultura, l’alimentació saludable, la tecnologia, la imaginació, el medi ambient i l’esport. També hi participa, un any més, l’Exèrcit de Terra, que ofereix diversos jocs i activitats d’oci per als més petits.\n— animals — festivals — infància — Nadal


Crear una plaça de funcionari sense concurs – Convivència i Progrés\n31 gener 2022 per Convivència i Progrés\nCom és habitual l’equip de govern de l’Ajuntament de Banyoles es caracteritza per la improvisació i manca de rigor en l’execució pressupostària per l’exercici 2022 en la línia de la seva actuació els darrers anys.\nCal recordar que el pressupost municipal és el pla econòmic i financer anual que presenta el Govern de la Ciutat per a un any, és considerat com una eina clau per a la gestió pública, servint a la planificació, programació, control i seguiment i avaluació de les actuacions municipals. Té caràcter anual i conté les previsions d’ingressos i les despeses que com a màxim es podran realitzar en l’exercici corresponent.\nNomés han passat vint dies de l’entrada en vigor del pressupost del 2022 i l’equip de govern, amb el vistiplau del secretari i interventor, ja proposen alterar el que es va aprovar per aquest exercici i en el proper ple municipal del 31 de gener presenten un acord sobre:\n– La creació d’un nou lloc de treball anomenat Assessor tècnic de serveis socials, acció comunitària, polítiques d’igualtat i salut adscrit a la Regidoria de Benestar Social Augmentar els funcionaris de personal eventual, és a dir de lliure elecció sense concurs ni oposició\n– Modificar les partides del pressupost per fer front a aquesta contractació per decret d’Alcaldia del 17 de gener sense acord del ple municipal a qui li van reduir les seves competències en una\n– Decidir que aquesta nova plaça tindrà unes retribucions de 52.488 €\nJa fa més d’un any que la regidora sap que han d’assumir les competències en serveis socials per superar la població de 20.000 habitants. Han tingut suficient temps per planificar i preveure el que calia per al 2022 en el pressupost, però no ho han fet. Es podria convocar un concurs obert per aquesta funció i posar en pràctica una transparència tan necessària en la política local.\nPer aquesta plaça de funcionari de confiança es proposa a Jordi Rustullet al qui el passat mes d’agost es va presentar com una col·laboració segons l’alcalde «desinteressada i gratuïta, sense percebre cap retribució». Ara de cop i volta li ofereixen un sou desproporcionat amb les retribucions dels caps de servei i sense cap mena de selecció o concurs. Tot això en el darrer any d’aquesta legislatura i comprometen el futur de les decisions de la corporació.\nPer tot això considerem que aquesta proposta altera el que es va informar els grups municipals sobre el procés de creació dels serveis socials per part de l’Ajuntament i denunciem aquesta forma de governar per un abús de posició de la majoria,\nCategories Banyoles, Política General, Sin categoría Navegació per les entrades


Leo Alejo presenta el seu nou treball "Camins perduts" al Centre Can Gruart - Bonart\nAlexandra Planas vilablareix - 07/12/21\nL’exposició temporal del pintor i escultor gironí, Leo Alejo titulada Camins Perduts al Centre Cultural Can Gruart de Vilablareix, comissariada per Alexandra Planas i Camps, presenta la nova sèrie de quadres que Alejo ha produït compulsivament durant els dos darrers anys del confinament (2020-21) des del seu taller situat a Bordils.\nEn aquesta exposició el visitant pot apreciar que el pintor utilitza la tècnica mixta d’acrílic. Alejo crea els seus propis colors construint peça a peça i incorporant afegitons i esmenes durant tot el procés fins que aconsegueix el quadre que desitja. Així, plasma sobre la tela una textura amorfa basada en el clarobscur amb la presència de formes, llums, colors i ombres. A través dels seus quadres, l’artista desitja expressar els seus sentiments, sensacions i experiències del dia a dia.\nAquesta exposició es divideix en tres sales. A la primera hi poden trobar la sèrie d’autoretrats titulada Perduts en l’espai, en que Alejo fa una recerca de l’equilibri en un món que ell considera “anàrquic”. De forma intuïtiva, el pintor busca equilibrar la part fosca d’alguns del seus quadres amb gran massa contraposada o les seves taques de color blanc. L’artista que confirma tenir “un sentiment religiós davant la vida” en la que se sent totalment lliure d’evocar tota el seu ésser i persona, busca l’equilibri en el que ell anomena “desordre aparent”.\nEn alguns dels seus quadres hi podem apreciar unes lletres, materials com la fusta, la masilla, també utilitza molt el collage i com diu ell “faig servir recursos i coses de troballa” per composar les meves obres. En aquesta mateixa sala, també hi ha exposades unes escultures de ferro molt originals fetes per l’artista, en les que hi podem apreciar buides de cavalls, arades de camp, etc.. En la sala dos, es mostra una sèrie de quadres de petit format en que hi destaquen dos obres de 65x50 cm de color negre i dos de 58x58 cm de color blanc. En aquests dos autoretrats, Alejo assenyala “que es despulla davant de la vida”. També cal destacar la obra titulada Rostre, de 85x70 cm, en el que es pot apreciar l’artista com si fos un personatge atrapat. La seva força i resilència en situacions difícils i complicades fan que l’artista resorgeixi de les cendres i trobi que tot a la vida té un sentit. Segons Alejo “des de molt petit que vinc tinguent aquest sentit religiós, això no vol dir que cregui en els simbols religiosos que ens presenta la institució eclesiàstica, al contrari, crec que només són símbols i no pas realitats o el que considero jo les meves veritats”. Per altra part, Leo Alejo considera que la seva transcendència el salva de les adversitats.\nTambé cal destacar els quadres que ell ha titulat Sortint de la foscor amb unes taques blanques i verdes. Alejo, ha explicat que en cap de les seves obres aquí exposades hi ha reflectit el tema de la pandèmia ja que com ell afirma “la meva prioritat básica està en poguer-me expressar a través de les meves obres”.\nFinalment a la sala 3, hi podem trobar una espectacular sèrie en blanc de mides 70 x 85 cm que l’artista ha titulat Figura I, II; III, IV, etc... . Són obres pintades amb tècnica mixta sobre paper, tècnica mixta sobre collage, on hi destaca la lluminositat de les seves obres com també els colors ocres i blancs i uns personatges pintats de colors verds i marrons i que si ens hi fixem bé hi podem apreciar un retrats de dones que vindrien a representar La maja desnuda. Per a Leo Alejo la dona és el símbol de la bellesa, la troba físicament harmoniosa i la veta estèticament atractiva. Amb els anys aquesta figura s'ha anat convertint entre masculí i femení, en què de vegades destaca més un aspecte que l'altre, en una decisió inconscient segons l'estat anímic de l'autor. Depenent del resultat que aconsegueix, decideix enganxar paper o cartró i va afegint capes de pintura per tapar allò que no el satisfà. Alejo no dubta a pintar a sobre i refer el quadre fins que li agrada. Per a ell, en primer lloc és imprescindible sentir-se satisfet amb el que ha pintat però, un cop aconseguit el vistiplau, necessita també l'acceptació de l'espectador. Tota aquesta experimentació, l'autor l'ha anat interioritzant fins al punt de donar una empremta, un segell a la seva obra que la fa fàcilment identificable.\nAl centre de la sala hi destaquen dues obres de 75 x 85 cm molt originals que reprodueixen la seva sèrie d’animals produïda al 2020.\nMalgrat que Leo Alejo ha trobat en la pintura una excel·lent manera d'expressar-se, hi ha altres disciplines artístiques que també li han interessat, com és l'escultura. Potser no s’hi ha adentrat de la mateixa forma perquè segons ell “no em permet l'autonomia que dona la pintura”. L' escultura en molts casos demana la participació externa, d' altres persones, i pot motivar unes dificultats d' espai, de materials i de costos que la pintura no té.\nTambé cal fer esment pel seu interès pel món de l’arquitectura, que l’ha portat a dissenyar diversos balcons de ferro per a uns pisos de Girona.\nAquesta mostra es podrà visitar fins al 28 de gener del 2022 de dilluns a divendres de 16:00 a 22:00 hores de la nit.\nDurant el transcurs de l’exposició s’han programat una sèrie d’activitats paral.leles, com les visites escolars amb els diferents cicles dels alumnes de l’escola Madrenc de Vilablareix.\nLeo Alejo Centre Cultural Can Gruart\nExposicions / Vilassar de Dalt\n"MIQUEL FERRÀ, UNA VIDA DEDICADA A LA PINTURA" AL MUSEU ENRIC MONJO\nExposicions / Argelers\nJOSÉ ARAGONÈS ZAFRA EXPOSA AL CASINO


FaQs - Els Ton´s\nQui es fa càrrec de les comandes a Els Ton's?\nAquesta botiga on-line està gestionada per dues petites empreses. Per una banda, l’estudi de disseny Crea2, que és la propietària de la marca i dels dissenys, i per altra banda l’empresa d’estampació La Pobla Gràfics, que és l’encarregada de comprar el tèxtil, estampar la comanda, i enviar-la a través de Correos Express.\nEn cas que hi hagi una incidència en una comanda, podeu adreçar-vos al correu info@elstons.cat i us atendrem tan aviat com ens sigui possible.\nCom puc saber quina talla de samarreta m'anirà bé?\nA la pàgina del producte, sota mateix de la forografía, tens un enllaç anomenat “guia de talles” on trobaràs les mides de les talles. Et recomanem que agafis una samarreta que et vagi a mida i mesura l’amplada d’aixella a aixella, i l’alçada des de la nuca fins a la cintura. Llavors tria la samarreta que més s’hi acosti, preferiblement una mica més gran.\nPensa que les samarretes són de cotó orgànic 100%, i que per tant poden encongir-se una mica les primeres rentadores. Pel que fa a les samarretes de nadons i nens, et recomanem que triïs sempre una o dues talles més grans del que li tocaria. Els infants creixen molt de pressa, i així la podran usar més temps.\nSi m'etivoco de talla, puc retornar?\nNo. El motiu és que som una empresa petita i treballem pràcticament sense magatzem i estoc. Estampem una a una totes les samarretes segons demanda, cosa que vol dir que la samarreta ha estat estampada especialment per a tu, per això és molt important que t’asseguris que la mida de la samarreta és la correcta.\nPuc reclamar si hi ha desperfectes o errors en la comanda?\nSi en rebre la comanda veus que l’estampació del dibuix presenta desperfectes, les mides de la peça són incorrectes, o bé el tèxtil té desperfectes, tens 7 dies per fer la teva reclamació al mail info@elstons.cat, adjuntant fotografies i el número de la teva comanda. És important que no s’hagi rentat el gènere. Un cop revisada la incidència, et reposarem la comanda sense càrrec afegit.\nPer evitar sobrecostos en el transport, no caldrà que retornis el gènere malmès. El pots llençar, regalar o fer-ne draps.\nPuc retornar la comanda un cop rentada?\nLa majoria de botigues no permeten tornar gènere un cop rentat. El motiu és que el tèxtil es pot encongir, que hi ha productes de neteja que poden fer malbé l’estampació, i difícilment es pot vendre com a nou un gènere que ja ha estat usat. Nosaltres no som una excepció. Per això no acceptem retorns de gènere que ja s’ha rentat.\nS'encongeixen les samarretes un cop rentades?\nLes samarretes són de cotó orgànic 100%, i és probable que a les primeres rentadores s’encongeixi una mica, sí. Et recomanem que ho tinguis en compte i tendeixis a triar una talla més gran de la que et tocaria, per si de cas.\nHe rebut una comanda que no és la meva. Que faig?\nSi heu rebut una comanda amb uns productes que no són els que heu comprat, probablement haureu rebut la comanda d’una altra persona. Llavors podeu demanar al correu info@elstons.cat la devolució del paquet i que us enviem la comanda correcta.\nFalten productes a la meva comanda. Que faig?\nSi heu rebut una comanda incompleta en la qual falta algun producte, només cal que ens enviïs un correu a info@elstons.cat, amb una fotografia i el número de la comanda, i us enviarem sense càrrec afegit els productes que us faltin.\nSi no estic satisfet amb la comanda, em tornen els diners?\nCaldria valorar els motius de la insatisfacció, serem raonables. Cal recordar que som una empresa petita i treballem pràcticament sense magatzem i estoc. Estampem una a una totes les samarretes segons demanda, cosa que vol dir que la samarreta ha estat estampada especialment per a tu.\nEl dibuix aguanta bé la rentada i planxat?\nLes samarretes de la nostra botiga online s’estampen a tot color amb tecnologia d’impressió directa a peça DTG. Aquest sistema garanteix una resistència de més de 50 rentades.\nPerò perquè això sigui possible us donem alguns consells que faran que les vostres peces durin el màxim possible:\nSepara sempre els colors clars dels foscos. Si pots, renta sempre amb peces de colors similars.\nRenta sempre les samarretes girades del revés, amb el dibuix per dintre, perquè no toqui amb el tambor de la rentadora.\nRenta sempre les peces amb aigua freda, no més de 30 graus.\nNo utilitzis lleixiu, ni sabons agressius. Utilitza sempre sabó per a peces delicades.\nSi pots, evita l’ús de suavitzants.\nNo rentis en sec.\nNo utilitzis l’assecadora, pot fer malbé l’estampat. Després del centrifugat, estén la peça perquè s’eixugui naturalment.\nMillor no rebreguis la peça, ni la deixis assecar al radiador.\nA l’hora de planxar, planxa sempre la peça girada del revés, amb el dibuix per dintre. Mai planxis directament sobre el dibuix.\nUtilitza planxat al vapor, amb una temperatura màxima de 100 graus màxim.\nA la nostra botiga on-line pots pagar la teva comanda còmodament amb Targeta de Crèdit, Paypal o Bizum.\nEl nostre sistema de pagament és 100% segur. El pagament s’efectua directament a la plataforma de CaixaBank, de tal forma que nosaltres no emmagatzemem dades de targetes o bancàries.\nEl nostre procés d’estampació és segons demanda. Això vol dir que un cop rebuda, comprovem si tenim el gènere en estoc i sinó el comprem.\nEstampem 1 o 2 cops per setmana totes les comandes, en funció del volum de comandes que hi hagi. I després procedim a l’enviament.\nPer aquest motiu, les nostres comandes poden tardar entre 7 a 15 dies a arribar a casa teva.\nPuc reclamar si la comanda arriba tard?\nNosaltres no ens podem fer càrrec de comandes urgents, precisament perquè estampem segons demanda. Normalment les comandes tarden entre 7 i 15 dies a arribar a casa teva, però poden haver-hi retards que no depenen de nosaltres sinó de les empreses logístiques.\nSi necessites el producte per a regalar o per compromís, et recomanem que compris amb força previsió de temps.\nQue faig si no soc a casa quan arribi la comanda?\nEnviem les comandes mitjançant Correos Express. Un cop enviada la comanda, rebràs un mail amb el número de seguiment de l’enviament, que podràs consultar a la web de Correos Express.\nSi no ets a casa, el repartidor deixarà una nota a la teva bústia, o bé t’enviarà un avís per SMS. Un cop rebut l’avís, pots accedir a la web de Correos Express i demanar una nova data o lloc de lliurament. Per a qualsevol consulta sobre l’enviament, també pots trucar al telèfon: 900 122 333.\nHem estandarditzat els preus dels enviaments per comunitats, independent de la demarcació, el pes o el volum del paquet de la comanda:\nL’enviament al Principat de Catalunya costa 6,66€\nL’enviament a la Comunitat Valenciana costa 7,76€\nL’enviament a les Illes Balears i a la resta de la península Ibèrica costa 11,98€\nPuc estalviar-me de pagar l'enviament?\nSí, per comandes superiors als 80€, l’enviament és gratuït.\nTambé pot ser que en algun moment de l’any, oferim alguna promoció amb enviament gratuït. Estigueu a l’aguait dels correus i de les xarxes socials per aprofitar aquestes promocions.


L'equiparació d'Andorra i la Seu deriva en què l'alcalde de Llívia abandoni ERC - Poble Andorrà\nL’equiparació d’Andorra i la Seu deriva en què l’alcalde de Llívia abandoni ERC\nLa petició perquè es fes el mateix amb la Cerdanya i França no va ser acceptada per la Generalitat que, finalment, ha tancat la comarca pel virus\nL'alcalde de Llívia, Elies Nova.\nL’alcalde de Llívia, Elies Nova, ha decidit donar-se de baixa d’ERC després del tancament de la Cerdanya i el Ripollès per part de la Generalitat. Precisament aquest motiu seria un dels quals explicarien la renúncia de l’alcalde a continuar militant en el partit, segons han indicat fonts del partit. Nova ja va enviar un missatge públic al vicepresident del Govern i coordinador nacional d’ERC, Pere Aragonès, reclamant-li que la resolució que l’Executiu havia aprovat per a Andorra i la comarca de l’Alt Urgell també s’havia d’aplicar a la seva comarca i en la resta de regions situades a la frontera amb França.\nLa no concessió d’un estatus similar al de l’Alt Urgell amb Andorra “ha creat malestar i impotència entre els nostres veïns, et parlo en concret dels veïns i veïnes de Llívia, on tota aquesta realitat geogràfica és encara molt més evident. Llívia, com a enclavament català envoltat de l’estat francès el pateix en proporcions encara més accentuades”, segons explicava Nova a Aragonès en el missatge. Nova també va destacar els “vincles familiars” existents entre els veïns que resideixen en un i un altre costat de la frontera, afegint que tot aquest territori, a més del Capcir, actua com una única àrea sanitària, tenint en compte que el seu equipament de referència és l’Hospital de Cerdanya.\n“No se’ns va escoltar. En conversa directa amb Aragonès ens va dir que ja ho miraríem, però va i ens trobem la resposta sorpresa que és que ens tanquen la comarca”, ha lamentat l’alcalde que s’ha afiliat a Junts per Catalunya.\nRetiren set cotxes cremats per contrabandistes perquè no se'ls pugui identificar\nTotal pel que ens ha servit ! 🙁


Iván Matemalas – ICE Calvià | Ajuntament de Calvià\n“Em volia retirar sent encara una de les primeres espases de l’equip”\nEl Flanigan Bàsquet Calvià va signar la permanència en Lliga EBA en el play-out. Tota una temporada a un partit. I va sortir cara. Iván Matemalas va aportar l’experiència que li donen els més de 400 partits en competicions FEB i va capitanejar l’equip fins a complir l’objectiu. Ara fa un pas al costat malgrat tenir molt de bàsquet encara per repartir. Prefereix deixar-ho en alt.\nUs heu salvat en el play-out: Com has vist la temporada?\nHa estat complicada. Objectiu complert, però esperàvem des d’un principi estar amb menys pressió, sense l’aigua al coll, però començar la temporada de la manera que ho vam fer ens ha portat a jugar-nos-ho tot al final. Et quedes amb la sensació bona d’haver aconseguit l’objectiu, que era el principal, i intentarem corregir errors o posar remei perquè no se sofreixi tant en posteriors temporades.\nQuè us va passar a l’inici de temporada per a començar tan malament?\nLa pretemporada va ser dolenta perquè comptem amb el hándicap de poder jugar pocs partits a l’illa en haver-hi només dos equips en lliga EBA. A part que som un club en el qual els jugadors treballen o estudien i la temporada turística d’estiu fa que al setembre treballem moltíssim i això ens porta a no començar com devem. I en un grup tan exigent com el català, el pagues. Ho vàrem pagar perdent el primer partit malgrat no jugar malament i a partir d’aquí va ser una roda que no vam poder aixecar fins al 0-8. Això ho arrossegues tota la temporada. Si haguéssim començat normal, no hi hauria hagut cap mena de problemes.\nEls resultats de la segona volta us haurien permès salvar-vos amb folgança.\nSent realistes, d’haver començat normal, hauríem estat entre els cinc o sis primers segur. Sens dubte. Perquè a més la inèrcia hauria estat diferent i teníem plantilla per a estar entre els cinc primers.\nQuin ha estat la fortalesa de la plantilla?\nUna era l’experiència d’alguns jugadors i una altra, les ganes, la joventut i les cames de la gent jove. Aquesta combinació ha costat fer-la. Hi havia gent que al principi no tenia el barem, l’haver jugat partits de Lliga EBA, que al final és complicat, i hem pogut cohesionar-lo i en la recta final que ens jugàvem el descens hem participat tots i de forma molt positiva. I la gent no tan jove com és el meu cas també hem acabat molt bé i aquí està el resultat, que al final és el que cercàvem.\nDesprés de 14 anys i 411 partits en competicions FEB, has decidit retirar-te. Per què?\nContinuaria jugant. Sóc un apassionat, he jugat moltíssims anys en categories FEB, més de 400 partits, però va arribar un moment en el qual m’ho vaig plantejar, ho vaig parlar amb la meva família, amb la meva dona, tinc dos nens, tinc treball, i ha vingut perfecte. Sé que és lliga EBA i no hi ha tanta exigència com abans, però m’agrada acabar la meva carrera com ho he fet, amb l’objectiu complert i sent encara important en l’equip, una de les primeres espases. El que no volia era retirar-me amb un paper secundari que mai he tingut i no sé si seria capaç d’assumir. Decisió complicada, que m’ha costat moltíssim, i al final és el millor que crec que pot passar. Em vaig molt content i se’m farà estrany no tenir els caps de setmana l’adrenalina de jugar.\nEnguany has estat un dels jugadors més destacats juntament amb Chemari Morals. Encara tens molt joc que repartir.\nEncara que les cames a vegades no arribin, l’experiència sí que et fa arribar. M’he sentit molt bé, a principi de temporada no vaig estar tan còmode, en el meu cas va ser evident, però a nivell d’estadística i de minuts, que és el que la gent veu, sí que ha estat una temporada com l’anterior o com les altres. Participant, tenint partits bastant bons, i em vull quedar amb això, amb acabar bé. És la por que té tota persona. Acabar la carrera o les competicions FEB no arrossegant-te, però sí amb la sensació de què ja no ets el que havies estat durant 400 partits més. He tingut actuacions bones i per aquest motiu m’he retirat aquest any.\nCom definiries la teva trajectòria esportiva?\nM’ho he llaurat des de juvenil, des de petitó. Abans costava molt sortir a la península, no com ara. Vaig jugar fins a júnior a San José, amb Alberto Corbacho, que porta moltíssims anys en ACB sent un dels millors tiradors d’Espanya en l’última dècada. Em va costar moltíssim treball i em vaig molt satisfet perquè he aconseguit jugar en totes les lligues. Excepte en ACB, on vaig estar entrenant també uns anys vinculat amb l’equip de Lleida, i em va quedar la espineta clavada. Ha estat a base de treball i de caràcter, sense tenir el millor físic, ni la millor altura, que he aconseguit jugar en EBA, LEB Bronze, LEB Plata, LEB Or i aconseguint objectius a nivell de club i individual. He estat important en totes les categories i per això m’he quedat molts anys en LEB Plata i no en LEB Or perquè m’agrada jugar, ser important. No m’han regalat res.\nAmb quin moment de la teva trajectòria et quedes?\nHi ha molts. El meu primer partit en lliga EBA, que va ser contra Hospitalet, el tinc gravat, em recordo exactament del que vaig fer, en la meva memòria continua intacte aquest partit. El cinquè partit en el que és ara l’Iberojet Palma, per a ascendir a Màlaga, que vam ascendir amb un triple meu mancant pocs segons en una de les cistelles més importants de la meva carrera. La gran temporada que vam tenir el primer any a Calvià, que vam quedar segons i jvam jugar la fase d’ascens, també va ser meravellosa. I l’última temporada, que he pogut compartir vestuari amb molts amics de debò, com Toni Carrasco, que portem des que som minis jugant en contra i junts, i també amb el meu germà, que ha estat una culminació i era una cosa que tenia clavada que al final he pogut fer.\nCom ha estat compartir vestuari amb el teu germà?\nÉs estrany. Després de jugar tants partits amb tanta gent, amb tant d’americà, estranger, jugador nacional, arribar a compartir vestuari amb el teu germà al principi xoca una mica. Arribes aquí i veus el teu germà i no el relaciones al nivell en el qual estàvem. Però per a mi és un orgull, és el meu germà petit, i per a ell imagino que també. És una de les coses que volia fer abans de retirar-me i ell li ho ha guanyat a pols. La gratificació que tinc és molt gran.\nNotarà l’equip la teva absència en el futur?\nEspero que no. Aquest any ha costat, hi ha hagut partits que no he pogut jugar, per lesió o per treball. Intentarem que no es noti. Evidentment és complicat, amb gent jove, gent de l’illa, que al final és un nucli tancat on no existeix la possibilitat de fitxar gent de fora. Catalunya té milions de jugadors… Hi ha joves capacitats per a agafar el meu relleu. Potser no de la forma que jo ho feia perquè no és fàcil, després de 400 partits adquireixes una experiència que pots aportar a l’equip. Però no crec que hi hagi problema. Ens reforçarem tan bé com sigui possible, amb la màxima il·lusió de portar el millor i cohesionar el grup, que al final és el més important.\nQuins projectes esportius tens per davant? Seguiràs lligat al club?\nContinuaré portant la direcció tècnica del club i un equip encara per determinar, el mini masculí o el femení, ja que entrenar m’agrada molt, sobretot en cistella petita. A nivell de club el més important és créixer, però de manera coherent i amb passes fermes. Créixer en millors entrenadors, millors instal·lacions -per al que estem lluitant-, créixer en nombre de nins i en uns valors que no siguin el tot val. No farem res sense sentit, sinó seguir la línia d’aquests últims dos anys. El meu objectiu és millorar el club.\nS’han escoltat informacions d’un inversor que pretén comprar una plaça en LEB Plata per al Bàsquet Calvià. Què ens pots comptar sobre això?\nHi ha coses que es parlen, que han sortit en premsa… Volem créixer, fer-ho d’una manera ferma i amb peus de plom. No crearem un projecte sense tenir-lo tot molt ben lligat i estructurat, tant a nivell de club com econòmic, que és el complicat d’aconseguir. Veurem. L’estiu és molt llarg, tenim diferents projectes és ment. Sempre mirem cap amunt i veurem a principis o mediats de juny com estan les coses per a poder dir si podem optar a una mica més o si ens quedem en Lliga EBA. Això és segur. Mínim, Lliga EBA 100%. En les pròximes setmanes podrem donar més informació per a fer callar rumors o dir veritats. Ara està tot en standby, amb categories que no han acabat encara, i estem esperant. Alguna cosa hi ha, però hem d’esperar.\nPel·lícula: La vida és bella\nLlibre: Qualsevol d’Arturo Pérez-Reverte, com El Club Dumes o La Reina del Sud, o d’història històrica i romana.\nÍdol: Michael Jordan\nSomni: Que els meus fills continuïn creixent, jugant a basket o fent un esport i jo pugui gaudir-lo.\nViatge: Tinc pendent fer un viatge llarg amb la meva dona, als Estats Units o a Àsia. Però els Estats Units ho tinc en ment, on aprofitaria per a veure un partit de la NBA. He fet molts viatges curts, però llargs cap.


Avís legal - Agustí Peñalvert - Advocats\n1. Dades del Prestador del Servei\nEn compliment de l’article 10 de la Llei 34/2002, d’11 de juliol, de Serveis de la Societat de la Informació i Comerç Electrònic (LSSI), a continuació, s’exposen les dades identificatives del responsable del present lloc web:\nTitular del web: Agustí Peñalvert Parera (En endavant “el Prestador del Servei”).\nDirecció: Travessera de Gràcia, 98 bis, 5è 2n, 08012, Barcelona.\nTelèfon: 932 490 084\nEstatut General de l’Advocacia Espanyola: https://www.boe.es/buscar/act.php?id=BOE-A-2001-13270\n1. Queda prohibit qualsevol ús de tots els continguts de la pàgina web del Prestador del Servei concretament, sobre el disseny, obres, marques, logotips, codi font i qualsevol altre susceptible de protecció, sense l’autorització expressa dels seus titulars, llevat de la possibilitat de compartir continguts quan el Prestador del Servei així ho autoritzi. Qualsevol ús no permès serà degudament perseguit pels legítims propietaris. Igualment, tots els noms comercials, marques o signes distintius de qualsevol classe continguts en la pàgina web del Prestador del Servei estan protegits per la llei.\n2. En relació als articles jurídics disponibles des de la pàgina web, es concedeix una llicència Creative Commons de Reconeixement – No Comercial, segons les condicions disponibles a https://creativecommons.org/licenses/by-nc/4.0/legalcode\n3. El Prestador del Servei no es fa responsable dels continguts als quals es dirigeixen els enllaços ubicats a la pàgina web, si escau, segons el que estableix l’article 17 de la LSSI.\n4. El Prestador del Servei no concedeix cap tipus de llicència o autorització d’ús personal a l’Usuari sobre els seus drets de propietat intel·lectual i industrial o sobre qualsevol altre dret relacionat amb la pàgina web titularitat del Prestador del Servei i els serveis oferts en aquesta.\nPer això, l’Usuari reconeix que la reproducció, distribució, comercialització, transformació, i en general, qualsevol altra forma d’explotació, per qualsevol procediment, de tot o part dels continguts d’aquesta pàgina web constitueix una infracció dels drets de propietat intel·lectual i / o industrial del Prestador del Servei o del titular d’aquests, podent donar lloc a l’exercici per part del Prestador del Servei de totes les accions judicials o extrajudicials que puguin correspondre en exercici dels seus drets. Així mateix, la informació a la qual l’Usuari pot accedir a través de la pàgina web del Prestador del Servei, pot estar protegida per drets de propietat industrial, intel·lectual o d’una altra índole. En conseqüència, del Prestador del Servei no serà responsable en relació als actes que pugui cometre l’Usuari en relació amb aquests drets.\nPer a la solució de qualsevol controvèrsia derivada de la interpretació o aplicació dels serveis prestats pel Prestador del Servei, les parts se sotmeten a l’arbitratge institucional del Tribunal Arbitral de l’Il·lustre Col·legi d’Advocats Barcelona (TACAB), al qual se li encomana la designació de l’àrbitre o àrbitres i l’administració de l’arbitratge, d’acord amb el Reglament del TACAB vigent.\nL’Usuari es compromet a utilitzar la pàgina web, els continguts i serveis de conformitat amb la Llei, el present Avís Legal, els bons costums i l’ordre públic. De la mateixa manera, l’Usuari s’obliga a no utilitzar la pàgina web, els seus continguts o serveis que es prestin a través d’aquesta amb fins o efectes il·lícits, sent contraris a aquesta política legal, o lesius d’interessos o drets de tercers, o que , de qualsevol altra forma, pugui danyar, inutilitzar, fer inaccessibles o deteriorar la pàgina web, els seus continguts o els seus serveis o impedir un normal ús de la mateixa per part d’altres usuaris. Així mateix, l’usuari es compromet expressament a no destruir, alterar, inutilitzar o, de qualsevol altra forma, danyar les dades, programes o documents electrònics que es trobin en la pàgina web.\nAquest Avís Legal és aplicable per a qualsevol Usuari que accedeixi a la pàgina web titularitat del Prestador del Servei. Els usuaris que lliurin les seves dades personals per a qualsevol de les funcionalitats de la pàgina web de la Consultoria, hauran d’acceptar la Política de Privacitat.


No tot s'hi val | Candidatura d'Unitat Popular\nDes l'assemblea local de la CUP Alcanar lamentem la utilització dels canals institucionals oficials per difondre informació incorrecta per part de l'equip de govern local format per Esquerra Republicana.\nLa nostra assemblea no és partidària d'entrar en disputes a través de les xarxes socials, per tant, amb aquesta nota tan sols corregim una informació difosa per l'Ajuntament d'Alcanar de forma totalment partidista.\nPrimer, en aquesta nota de premsa es manifesta que ERC ha estat l'únic partit que ha lliurat la informació requerida. Aquesta informació és completament falsa perquè, altres partits també han entregat la informació, entre ells la CUP, el grup sol·licitant d'aquest procediment.\nSegon, en aquesta nota de premsa també s'afirma que ERC ha complert la resolució del GAIP. Això és fals, ja que en el primer punt de la resolució la Comissió de Garanties d'Accés a la Informació Pública, exigeix que tal com va reclamar la CUP aquesta informació s'ha de lliurar digitalment al Grup Municipal, fet que se'ns negat.\nFinalment, també lamentem que ERC es felicite per complir uns terminis de lliurament quan es tracta d'un procediment que la CUP d'Alcanar va iniciar l'11 de gener del 2017 i no va tenir cap resposta per part de l'equip de govern fins al 9 de juny del mateix any i després d'haver iniciat un procés de reclamació davant el GAIP per part de la CUP.\nPer tant, exigim la immediata retirada d'aquesta informació del web institucional que representa a tota la gent del nostre municipi.\nExigim la immediata retirada d'aquesta informació del web institucional que representa a tota la gent del nostre municipi.\nOn són les subvencions als grups municipals?


Agafen un home que cometé abusos i agressions sexuals a sis nines de Palma\nEl primer fet tingué lloc el desembre del 97 i el darrer es produí el maig d'enguany\nJoan Sans | 24 juny 2000\nFuncionaris del Servei d'Atenció a la Família (SAF) del Cos Nacional de Policia han detingut a Palma el presumpte autor de sis agressions i abusos sexuals comesos sobre nines de 9 a 14 anys des de finals del 97 fins el maig d'enguany. Es tracta d'un pare de família que ha estat identificat com a José Luis C.E., de 30 anys, que amenaçava les víctimes dins els ascensors de les seves finques i les obligava a tocar-lo o a practicar-li una fel·lació. Segons informà un portaveu del 091, l'home ja havia estat identificat com a sospitós d'alguna de les violacions atribuïdes, però la falta de proves concloents n'impedí la detenció.\nJosé Luis C.E. és el presumpte autor de quatre abusos i dues agressions sexuals comeses entre el mes de desembre de 1997 i el maig d'enguany. El modus operandi emprat en tots els fets fou similar. L'individu seguia les víctimes fins a l'entrada de ca seva. Una vegada allà entrava amb elles dins l'ascensor i intentava entaular-hi conversa. Després les agafava per la força i intentava consumar la violació, sense aconseguir-ho cap de les vegades.\nEn una de les ocasions denunciades, l'home seguí la menor pel carrer. Una vegada dins el seu edifici pujà les escales amb ella i s'introduí a ca seva. En comprovar que els pares no hi eren, el detingut l'obligà a practicar-li una fel·lació. Per portar a terme aquest fet sembla que l'home amenaçà la nina amb una navalla. En una altra ocasió l'individu s'introduí amb la víctima dins l'ascensor. L'individu sortí darrere la menor, la qual obligà a pujar les escales que portaven a la terrassa de l'edifici. Una vegada a dalt, l'amenaçà amb una navalla al coll i es produí una altra violació bucal.\nLa investigació la iniciaren els funcionaris del SAF el desembre de fa tres anys. La Policia ja sospitava del detingut, a qui retingué a comissaria. Finalment l'home sortí sense càrrecs per falta de proves concloents. La detenció definitiva es practicà dimarts passat a les set i mitja del capvespre gràcies a la unanimitat dels testimonis.


El 'shopping' des del mòbil, en augment a l'Estat Espanyol - YCOM\nEl 'shopping' des del mòbil, en augment a l'Estat Espanyol\nEl ‘shopping’ des del mòbil, en augment a l’Estat Espanyol\n2,4 milions de ciutadans espanyols van fer compres des del seu smartphone entre desembre de l’any passat i aquest darrer febrer, època que a més cobreix la campanya nadalenca. La plataforma més rendible per a les botigues online espanyoles és iOS (iPhone/iPad, Apple).\nAugmenta l’adquisició de bens de consum des del telèfon mòbil\nSegons xifres proporcionades per la companyia d’anàlisi comScore, en el període que comprèn del desembre de 2012 al febrer d’aquest any, un 10% dels 2,4 milions de posseïdors de smartphones a l’Estat Espanyol van realitzar compres en botigues online a través d’aquests dispositius, fet que demostra l’increment d’aquesta modalitat i la creixent importància del màrqueting mòbil.\nContràriament al què hom pogués pensar en primera instància, els dispositius electrònics no són el primer objectiu de compra a través del mòbil (ja que gairebé sempre s’associa la possessió d’un smartphone amb un alt nivell d’ús de tecnologies, i l’afició a aquests dispositius), si no que ho és la roba i complements. La segueixen els bitllets d’avió i, ara si, els dispositius electrònics en tercer lloc.\nEn totes les estadístiques mostrades per aquest estudi, la plataforma més rendible per a les botigues online és la d’Apple. Els posseïdors d’un iPhone compren el doble o més que els posseïdors d’un terminal amb Android, tal i com podem veure en el gràfic.\nGràfic comparatiu entre plataformes\nL’estudi exclou l’adquisició d’apps, jocs i continguts digitals per als mateixos mòbils, i se centra en els altres béns de consum.